open-index/open-wikipedia-markdown huggingface dataset:
יצחק בלפר

**יצחק בלפר** (6 בפברואר 1923 – 22 בינואר 2021) היה צייר ופסל ישראלי. אחרון יתומי יאנוש קורצ'אק.

## קורות חיים
בלפר נולד וגדל בוורשה, פולין, בן שלישי מבין ששת אחיו, לאסתר, עקרת בית ולחיים, סוחר. כשהיה בן 4 התייתם מאביו, ועבר להתגורר בבית סבו יחד עם אמו ואחיו. בין השנים 1930–1938 למד בבית הספר של בית היתומים של יאנוש קורצ'אק. בתום תקופת הלימודים, הגיש בקשה מיוחדת להמשיך ולהתנדב שנה נוספת לעזרה בבית היתומים וכך היה.

בתחילת מלחמת העולם השנייה ושואת יהודי פולין, בספטמבר 1939, אחרי כיבוש ורשה על ידי הגרמנים ולפני הקמת הגטו, נפרד מאמו וברח עם חבר לברית המועצות דרך היערות. עוד באותו חודש הגיע לאזור רוסיה הלבנה, ושם עבד בעבודות כפייה במכרות הפחם באורל.

ב-1941 עבר להתגורר בטשקנט והתגייס ל. הוא הוצב באחד מגדודי הפרשים של הצבא. עם פירוק הגדוד בו שירת נשלח לעבוד בבית חרושת חיוני, שם עבד עד תום המלחמה.

ב-1946 שב לוורשה, וגילה שכל משפחתו נספתה בשואה. ב-1947 עלה לארץ ישראל במסגרת ההעפלה באניית "אף-על-פי-כן" של ההגנה, והועבר על ידי שלטונות המנדט הבריטי למחנות המעצר בקפריסין. בקפריסין למד רישום ופיסול בהדרכתו של זאב בן-צבי. ב-1949 עלה לישראל. הוא התגייס לשירות בצה"ל ושירת כשנתיים.

לאחר מלחמת סיני, סיים בלפר ארבע שנות לימוד במכון אבני לאמנות, ושנתיים נוספות בלימוד תולדות האמנות. ב-1965 התקבל כחבר באגודת הציירים והפסלים. שלוש שנים לאחר מכן ייסד וניהל חוגים לציור בעיריית תל אביב-יפו במסגרת ארגון עובדים. הוא מונה ליועץ אמנותי בעיריית תל אביב. ב-1972 החל לשמש כמרצה לציור ב.

ב-2003 הוסר הלוט מעל אנדרטה שייצר לזכרו של יאנוש קורצ'אק והילדים בגינצבורג , גרמניה.

יצירותיו הוצגו בתערוכות רבות בישראל וברחבי העולם.

בשנת 1961 התחתן עם רוזה, ושנה לאחר מכן נולד בנם היחיד חיים.

נפטר ב-22 בינואר 2021.

## פרסים
* בדצמבר 1979 תערוכה קבועה וקבלת פרס נחום גוטמן לאיור על נושא ה"שואה".

## ספריו
* 2014 – "בית לבן בעיר אפורה" – ביוגרפיה, הוצאת גוונים 
* 2015 – "האיש שידע לאהוב ילדים" – ספר ילדים, הוצאת ינוקא 
* 2016 – "המלך מתיא הראשון" – ספר ילדים מאת יאנוש קורצ'אק – תרגם מפולנית, עיבד ואייר, יצחק בלפר, הוצאת ינוקא. 
* 2019 – "קאיטוש המכשף " – ספר ילדים מאת יאנוש קורצ'אק - תרגם מפולנית ועיבד יצחק בלפר, הוצאת ינוקא. 

## תערוכות יחיד

## תערוכות קבוצתיות
* 1970 – מוזיאון ביז'אנסון, צרפת.
* 1981 – בנייני האומה, ירושלים – מפגש עולמי של ניצולי השואה.
* 1988 – תערוכה משותפת עם אבא פניכל, באוניברסיטה. גרמניה המערבית – "תמונות ממחנה כפייה וגטו".

## קישורים חיצוניים

* יצחק בלפר, באתר מוזיאון ישראל, ירושלים
* 
* 
* 
* בין שני העולמות יצחק בלפר-אמן יוצר, באתר ינוקא, ספרים אוהבים ילדים
* 

## הערות שוליים

קטגוריה:השואה באמנות: אמנים
קטגוריה:יהודים אנשי הצבא האדום במלחמת העולם השנייה
קטגוריה:ישראלים ילידי פולין
קטגוריה:ניצולי השואה: פולין
קטגוריה:ניצולי השואה: בלארוס
קטגוריה:בית היתומים של יאנוש קורצ'אק: אישים
קטגוריה:עולים לאחר קום המדינה: 1948–1950
קטגוריה:בוגרי מכון אבני
קטגוריה:פסלים ישראלים
קטגוריה:ציירים ישראלים
קטגוריה:ישראלים שנולדו ב-1923
קטגוריה:ישראלים שנפטרו ב-2021
מיטשל ואן ברגן

**מיטשל ואן ברגן** (נולד ב־27 באוגוסט 1999) הוא כדורגלן הולנדי, המשחק בספרטה רוטרדם בעמדת הקיצוני.

## קריירה
מיטשל ואן ברגן נולד ב-27 באוגוסט 1999, בעיר אוס. ביולי 2015, ואן ברגן הצטרף לויטסה ארנהם כשהיה רק בן 15.

ב-18 בדצמבר 2015, ערך ואן ברגן את הופעת הבכורה המקצועית שלו בבוגרים כשנכנס כמחליף של מילוט ראשיקה בדקה ה-83, בהיותו רק בן 16. ויטסה ניצחה 1–5 את טוונטה (במסגרת הליגה).

לקראת עונת 2016/17, ואן ברגן הועלה לקבוצה הבוגרת של ויטסה. לאחר שהועלה לקבוצה הבוגרת הוקצה לו המספר 16, לאחר שהחזיק במספר 42 בעונה שעברה. ב-6 באוגוסט 2016, במחזור הראשון בליגה, פתח ואן ברגן לראשונה בהרכב הקבוצה הבוגרת בהנהלתו של המנג'ר החדש האנק פרייזר, במשחק נגד וילם II, המשחק הסתיים בתוצאה 4 - 1 ובמהלך המשחק ואן ברגן אף בישל את השער השלישי במשחק.

ב-23 בנובמבר 2017, ערך את הופעת הבכורה שלו בטורניר אירופי נגד לאציו במסגרת שלב הבתים של הליגה האירופית.

ב-31 באוגוסט 2018, עקב הזדמנויות מצומצמות בויטסה, חתם ואן ברגן בקבוצת הירנפיין ההולנדית.

ב-1 בספטמבר 2018, רשם ואן ברגן את הופעת הבכורה שלו במועדון נגד ונלו במסגרת הליגה ההולנדית, כשעלה מהספסל אך המשחק הסתיים בשוויון 1-1.

ב-8 בדצמבר 2018, כבש ואן ברגן את שעריו הראשונים בקריירה נגד וילם II, המשחק הסתיים בניצחון 5 - 1 לטובת הירנפיין כשבמהלך המשחק ואן ברגן כבש צמד.

ב-27 באוגוסט 2021 עבר לליגה הצרפתית כשחתם בסטאד ריימס.

ב-31 באוגוסט 2023 חזר להולנד וחתם לארבע שנים בטוונטה.

## תארים
; ויטסה ארנהם
* הגביע ההולנדי: 2016/17

## קישורים חיצוניים

* פרופיל, באתר TransferMarkt
* פרופיל, באתר Soccerway
* פרופיל, באתר Goal

## הערות שוליים

קטגוריה:קשרי כדורגל הולנדים
קטגוריה:כדורגלנים הולנדים
קטגוריה:כדורגלני ויטסה ארנהם
קטגוריה:כדורגלני הירנפיין
קטגוריה:כדורגלני סטאד ריימס
קטגוריה:כדורגלני טוונטה
קטגוריה:כדורגלני ספרטה רוטרדם
קטגוריה:הולנדים שנולדו ב-1999
אנגוס סמפסון

**אנגוס סמפסון** (באנגלית: **Angus Sampson**; נולד ב-12 בפברואר 1979) הוא שחקן, במאי ותסריטאי אוסטרלי.

## ביוגרפיה
סמפסון נולד בסידני, ניו סאות' ויילס שבאוסטרליה ולמד בבית הספר טריניטי לדקדוק ובבית הספר ארמידייל, בצפון ניו סאות' ויילס. הוא סיים את לימודיו בבית הספר AWARD School ב-2002.

הוא החל להופיע ב-1996 בסדרה המוזיקלית "Recovery" והופיע בה עד לשנת 2000. ב-1998 שיחק לראשונה בסרט "Dags" בתור פרוזאק ובשנה לאחריה שיחק בסרט הקצר "Smile & Wave" בתור ריי.

לאורך השנים שיחק במספר סרטים ביניהם במקס הזועם: כביש הזעם, "The King", "Razor Eaters" , "Now Add Honey", "קוקודה", "הרוע שבפנים" וכן סרטי ההמשך "הרוע שבפנים 2", "הרוע שבפנים 3", "הרוע שבפנים: המפתח האחרון", "100 Bloody Acres", "Darkness Falls", "Footy Legends", "ארץ יצורי הפרא", "The Mule" - בה שימש גם כבמאי ותסריטאי שותף ועוד.

כמו כן הופיע במספר סדרות ביניהם: "The Secret Life of Us", "The 10:30 Slot", "Wilfred", "Greeks on the Roof", "Thank God You're Here", "Underbelly", "Randling" ובסדרות המתח "פארגו" ו"המתים המהלכים" וכן בעולם היורה: מחנה הקרטיקון.

הוא השתתף גם ברדיו ויצר את הלהקה "The Forbidden Fruit" - להקה שביצעה פארודיה ל"מקס הלוחם בדרכים", בה גילם סמפסון את הלורד הומונגוס. הוא שימש גם כפרזנטור התוכנית "Breakfasters" ברשת 3RRR האוסטרלית. מאז 2011 הוא גם מנחה את תוכנית הלילה האוסטרלית "The Lonely Hearts Club" ברשת "ABC Radio National", בה הוא מנחה בשם הבדוי ריצ'רד סילק. 

בשנת 2021 החל לשחק בסדרה הקומית "לא מתוכנן" בשירות הסטרימינג האוסטרלי "סטן". בסדרה הוא מגלם את דום צ'למרס.

בשנת 2022 החל לשחק בסדרת הדרמה המשפטית של נטפליקס "סנגור במבחן"; המבוססת על הסרט באותו שם משנת 2011. באותה שנה גילם את ג'ורג' הראשון, מלך בריטניה בסדרה הקומית התקופתית "לו הייתי פיראט" של רשת HBO Max.

בשנת 2023 דיבב את דמותו של הגנרל פקמייסטר בסדרת ההנפשה "קואלה מן" ברשת הולו ובשירות הזרמת המדיה "דיסני+". באותה שנה שיחק בסרטו של טאיקה ואיטיטי "הגול הבא מנצח".  

בשנת 2024, שיחק בסרט הפוסט-אפוקליפטי של ג'ורג' מילר, "פיוריוסה: מסאגת מקס הזועם" בדמותו של המכונאי האורגני; והוא משמש גם כספין אוף וגם כפריקוול לאירועי הסרט "מקס הזועם: כביש הזעם" משנת 2015. באותה שנה שיחק בעונה השנייה של הסדרה "תיכון הלבבות השבורים" בתור ווס. 

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:במאים אוסטרלים
קטגוריה:תסריטאי קולנוע אוסטרלים
קטגוריה:אוסטרלים שנולדו ב-1979
ע'אבאת כפר סור

**ע'אבת כפר סור** ובתעתיק מדויק: **ע'אבת כפר צור** (בערבית: **غابة كفر صور**) היה כפר פלסטיני בנפת טול כרם שבארץ ישראל המנדטורית, שהייתה אז תחת שלטון המנדט הבריטי, הכפר שכן כ-16 קילומטרים דרום-מערבית לעיר הפלסטינית, טולכרם.

כיום שטח הכפר נמצא בסמוך לאזור התעשייה קריית ספיר, תחנת הרכבת נתניה – ספיר ושכונות "באר גנים" ו"תל צור" ביישוב אבן יהודה.

## היסטוריה
במפקד אוכלוסין 1931 של ארץ ישראל מנה הכפר ביחד עם היישוב ביארת חנון הסמוך כ-128 בתים, בהם גרו כ-559 אנשים כ-553 מהם היו מוסלמים וה-6 הנותרים היו ערבים נוצרים.

על פי סקר הכפרים 1945 בארץ ישראל התגוררו במקום כ-740 מוסלמים (וככל הנראה אף לא נוצרי אחד), לעומת זאת ביישובים היהודים הסמוכים: כפר נטר, בית יהושע ותל יצחק התגוררו בסך הכל כ-390 יהודים.

ב-1992, קרוב ל-40 שנים אחרי הפשיטה הצבאית של מחתרת ההגנה על יישובי האזור, נמצאו שרידים בודדים מהיישוב, בהם כ-3 בתים ועצים שהיו חלק מפרדסי תפוזים. 
[ממוזער|מפת אזור הכפר ב[שנות ה-40 של המאה ה-20]]

## קישורים חיצוניים


*
*
*
*
*


קטגוריה:השרון: קהילות ויישובים ערביים שנחרבו במלחמת העצמאות
קטגוריה:בית יהושע
יחסי לוקסמבורג–שוודיה

[250px|ממוזער|מימין: [אנרי, הדוכס הגדול של לוקסמבורג, ורעייתו מריה תרזה, הדוכסית הגדולה של לוקסמבורג, ביחד עם סילביה, מלכת שוודיה, וקרל השישה עשר גוסטב, מלך שוודיה, בביקור משותף במוזיאון ואסה בסטוקהולם, 2008]]
**יחסי לוקסמבורג–שוודיה** הם היחסים הדו-צדדיים והדיפלומטיים בין לוקסמבורג ושוודיה. שתי המדינות הן חברות מלאות באיחוד האירופי.

## סקירה כללית
ב-3–4 במאי 2015 ביקר שר האוצר של לוקסמבורג בסטוקהולם, כדי לחזק את הקשרים הכלכליים בין המדינות.

## נציגויות דיפלומטיות
* לוקסמבורג מיוצגת בשוודיה באמצעות שגרירותה בקופנהגן, דנמרק.
* שוודיה מחזיקה בלוקסמבורג קונסוליה כללית בלוקסמבורג סיטי.

## קישורים חיצוניים

## הערות שוליים

קטגוריה:קצרמר שוודיה
פסגת מזק

**פסגת מזק** (באנגלית: **Mezek Peak**; בבולגרית: **връх Мезек**) היא פסגה ברכס אימאון, באי סמית', באיי שטלנד הדרומיים, שבסמוך לאנטארקטיקה.

גובהה של הפסגה 1,650 מטרים מעל פני הים.

הפסגה חדה, ומדרונותיה המזרחיים על פי רוב חשופים מקרח.

הפסגה ממוקמת 1.07 קילומטרים מזרחית להר פסגה; ו- 4.02 קילומטרים דרומית - מערבית להר כריסטי.

הפסגה מתנשאת מעל קרחון דאלגופול שמצפון-מערב לה, ומעל קרחון נוסיי שממזרח לה.

## היסטוריה
### גילוי ומיפוי הפסגה

הפסגה מופתה לראשונה על ידי חוקרים בולגריים בשנת 2009.

### מקור השם

הפסגה נקראת על שם המצודה ימי-הביניימית מזק שבדרום-מזרח בולגריה.

## לקריאה נוספת

* הגאזט האנטארקטי הבולגרי 

[מרכז|ממוזער|750x750 פיקסלים|מבט על חופו הדרומי של האי סמית', מ[מצר אוסמר]]

## קישורים חיצוניים

* פסגת מזק באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הפסגה, תוך סימון אתרים נוספים באזור באתר copernix
* תרשים הנוף הנשקף מפסגת מזק באתר peakvisor
* נתוני זריחת/שקיעת שמש/ירח עדכניים בפסגת מזק
* מזג אוויר נוכחי מעודכן בפסגת מזק
** תחזית מזג אוויר עדכנית ארוכת טווח עבור פסגת מזק
** נתוני מזג אוויר היסטוריים עבור פסגת מזק
** סטטיסטיקות מזג אוויר עבור פסגת מזק

## הערות שוליים

מזק
מזק
כפר סור

**כפר סוּר** ובתעתיק מדויק: **כפר צוּר** (בערבית: كفر صور) נמצא כ-10 ק"מ מדרום לטולכרם והוא אחד הכפרים הדרומיים של נפת טולכרם. הכפר ממוקם על גבעה בגובה 296 מטר מעל פני הים.

הכפר מאוגד עם עוד כמה כפרים (כפר סור, כפר זיבאד, כפר ג'מאל, כפר עבוש, א-ראס וכּור) במועצה מקומית משותפת – "אל כפריאת".

עד 1948 לכפר הייתה "שלוחה" ע'אבאת כפר סור באזור חוף השרון, במרחב שבין אום ח'אלד, לסידנא עלי.

## מקור השם
מקורו של שם הכפר הוא מהמלה העברית **צור** שמשמעותה סוג של סלע קשה.

## קרקעות, חקלאות ומים
שטח הכפר הוא 19,666 דונם.

לאחר שנת 1967 ולצורך הקמת היישוב סלעית הופקעו אדמות מהכפר.

## חינוך
בכפר יש שני בתי ספר: בית ספר תיכון מעורב עם 500 תלמידים ותלמידות, ובית ספר יסודי מעורב עם 250 תלמידים ותלמידות.

## אישים
ראש ממשלת פלסטין, מוחמד מוסטפא, נולד בכפר ב-26 באוגוסט 1954.

## קישורים חיצוניים

## הערות שוליים

קטגוריה:נפת טולכרם
ראיין חראפנברך

**ראיין ג'ירו חראפנברך** (בהולנדית: **Ryan Jiro Gravenberch**; נולד ב-16 במאי 2002) הוא כדורגלן הולנדי-סורינאמי המשחק בעמדת הקשר בליברפול מהפרמייר ליג ובנבחרת הולנד.

## קריירה
חראפנברך הצטרף לאקדמיית הנוער של אייאקס ב-2010, ופלס את דרכו למעלה דרך הקבוצות הצעירות. ב-7 ביוני 2018, הוא קיבל את "Abdelhak Nouri Trofee" הראשון אי פעם, המכיר בכישרון הטוב ביותר באקדמיית אייאקס. הוא חתם על החוזה המקצועי הראשון שלו עם אייאקס באותו יום עד 2023. ב-23 בספטמבר 2018, ערך חראפנברך את הופעת הבכורה שלו במדי אייאקס בהפסד 0–3 לפ.ס.וו. איינדהובן חראפנברך הפך לשחקן אייאקס הצעיר ביותר ששיחק אי פעם בליגה ההולנדית, כשעשה זאת בגיל 16 שנים ו-130 ימים, ושבר שיא של 16 שנים ו-242 ימים שקבע אז קלרנס סיידורף. ב-22 בדצמבר 2019 כבש שער בכורה בליגה ההולנדית, בניצחון 1–6 על דן האג.

ב-25 בנובמבר 2020, חראפנברך הבקיע את שערו הראשון בליגת האלופות בניצחון 1–3 על מיטיולן. ב-18 באפריל 2021 כבש את השער הראשון בניצחון 1–2 של אייאקס ויטסה ארנהם בגמר הגביע ההולנדי.

ב-13 ביוני 2022 חתם בבאיירן מינכן מהבונדסליגה תמורת 18.5 מיליון אירו. ב-5 באוגוסט ערך הופעת בכורה בקבוצה, בניצחון 1–6 על איינטרכט פרנקפורט.

ב-1 בספטמבר 2023 חתם בליברפול תמורת 40 מיליון אירו. בעונת 2024/2025 זכה עם ליברפול באליפות אנגליה וחראפנברך נבחר לשחקן הצעיר של העונה בליגה.

## נבחרת לאומית
חראפנברך זומן לנבחרת הולנד בנובמבר 2020.הוא ערך את הופעת הבכורה שלו ב-24 במרץ 2021 במסגרת מוקדמות גביע העולם נגד טורקיה. ב-6 ביוני 2021 הוא גם כבש שער בכורה במשחק ידידות מול גאורגיה אותו ניצחה הולנד 0–3.

נכלל בסגל נבחרת הולנד לטורניר יורו 2024.

## תארים
### מועדון
**אייאקס**
* ליגת העל ההולנדית: 2018/2019, 2020/2021, 2021/2022
* הגביע ההולנדי: 2018/19, 2020/2021
**באיירן מינכן**
* הסופר קאפ הגרמני: 2022
* אליפות גרמניה: 2022/2023

;ליברפול
* גביע הליגה האנגלית: 2023/2024
* אליפות אנגליה: 2024/2025

### בינלאומי
**נבחרת הנוער של הולנד (עד גיל 17)**
* אליפות אירופה עד גיל 17 של אופ"א : 2018

### אישי
* כישרון העתיד של אייאקס (פרס עבדלהאק נורי) : 2018
* השחקן הצעיר של העונה בפרמייר ליג: 2024/2025

## קישורים חיצוניים

* פרופיל באתר UEFA
* פרופיל באתר Transfermarkt
* פרופיל באתר Goal
* פרופיל באתר Soccerway

## הערות שוליים

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני נבחרת הולנד
קטגוריה:כדורגלני אייאקס
קטגוריה:הולנדים ממוצא סורינאמי
קטגוריה:כדורגלני יורו 2020
קטגוריה:כדורגלני יורו 2024
קטגוריה:כדורגלני ליברפול
קטגוריה:הולנדים שנולדו ב-2002
רכס אימאון

**רכס אימאון** (באנגלית: **Imeon Range**; בבולגרית: **Хребет Имеон**) הוא רכס הרים גדול, המהווה את כל מרכזו של האי סמית', באיי שטלנד הדרומיים, שבסמוך לאנטארקטיקה.

## גאוגרפיה

אורכו של הרכס 30 קילומטרים והוא משתרע בכיוון דרום-מערב - צפון-מזרח, בין כף ג'יימס לכף סמית'.

רוחבו של הרכס 6.8 קילומטרים.

שיא גובהו של הרכס 2,105 מטרים מעל פני הים (בפסגת פוסטר - הפסגה הדרומית של הר פוסטר - להר פוסטר שתי פסגות).

רכס זה הוא הרכס הגבוה ביותר באיי שטלנד הדרומיים.

הפסגות העיקריות האחרות ברכס הן (לפי גובהן מעל פני הים):
* פסגת אבלוגי (2,090 מטרים)
* פסגת אנטים (2,080 מטרים)
* הר פסגה (1,860 מטרים)
* פסגת סלבייקוב (1,760 מטרים)
* פסגת נאופיט (1,750 מטרים)
* פסגת ריגס (1,690 מטרים)
* פסגת דרינוב (1,630 מטרים)
* הר כריסטי (1,280 מטרים)

## היסטוריה
### גילוי ומיפוי הרכס

האי מופה לראשונה (באופן גס) על ידי צידי כלבי ים בשנות ה-20 של המאה ה-19.

האי מופה בשנית על ידי רב החובל הנרי פוסטר, שהיה מפקד אה"מ צ'נטיקליר (HMS *Chanticleer*), אשר חקר את איי שטלנד הדרומיים בשנת 1829, ומיפה את הרכס ב-7 בינואר 1929.

הרכס מופה על ידי סוקרים בולגריים בשנת 2009.

### מקור השם

הרכס נקרא על שם רכס אימאון (שנקרא כיום הרי פמיר - בהרי הינדו קוש והרי טיאן שאן).

אזור זה נחשב למוצאו ולמולדתו העתיקה של העם הבולגרי.

### ההעפלה לפסגת הרכס (פסגת הר פוסטר)

הטיפוס הראשון לפסגת הר פוסטר בוצע על ידי גרג לנדרת' (Greg Landreth), ב-29 בינואר 1996. לנדרת' וצוותו החלו לטפס ב-27 בינואר והגיעו לפסגה לאחר 27 שעות של טיפוס רצוף.

## לקריאה נוספת

* הגאזט האנטארקטי הבולגרי

[מרכז|ממוזער|700x700 פיקסלים|הצד הדרום מזרחי של האי סמית', במרכז התמונה - הרי רכס אימאון מבט מ[מצר אוסמר]]

## קישורים חיצוניים

* רכס אימאון באתר הגאזט האנטארקטי של ממשלת אוסטרליה
* רכס אימאון באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הרכס, תוך סימון אתרים נוספים באזור באתר copernix
* מפת אזור רכס אימאון
* מחשבון מרחקים - המרחק מרכס אימאון לאתרים סמוכים
* נתוני זריחת/שקיעת שמש/ירח עדכניים ברכס אימאון
* מזג אוויר נוכחי מעודכן ברכס אימאון
** תחזית מזג אוויר עדכנית ארוכת טווח עבור רכס אימאון
** נתוני מזג אוויר היסטוריים עבור רכס אימאון
** סטטיסטיקות מזג אוויר עבור רכס אימאון

## הערות שוליים

אימאון
אימאון
נאג'דובוש

**נאג'דובוש** (בהונגרית: **Nagydobos**) הוא כפר במחוז סבולץ'-סטמאר-ברג שבצפון מזרח הונגריה.

## יהודי נאג'דובוש
יהודים התיישבו בנאג'דובוש במחצית הראשונה של המאה ה-19 ורובם עסקו במסחר זעיר. בשנת 1830 הוקם בית כנסת והתנהלה במקום קהילה עצמאית ובשנת 1885 הסתפחה לקהילת מאטסלקה. הקהילה הפעילה בית קברות יהודי שקיים עד היום.

על פי הרשום במפקד קהילות הונגריה רב המקום היה הרב דוד יונגרייז שהיה אב בית הדין בנירמגייש.

באפריל 1944 נאספו יהודי העיירה ונכלאו בבית הכנסת שם הוחזקו במשך שלושה ימים ללא מזון ומשם הועברו לגטו מאטסלקה עם עוד 18,000 יהודי המחוז. בסוף מאי 1944 שולחו למחנה ההשמדה אושוויץ. אחרי השואה לא שבו יהודים לנאג'דובוש.

## לקריאה נוספת
* פנקס הקהילות הונגריה, עמוד 367-368
* נאג'-דובוש, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 241. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

*  
* 
*

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
יהושע קמפינסקי

**יהושוע דוד קמפינסקי** (נולד בז' באדר א' ה'תשי"א, 13 בפברואר 1951) הוא איש חינוך, ששימש בין השנים 1995–2020 מנהל אולפנת הרא"ה ברמת גן. בילדותו נודע כילד פלא.

## ביוגרפיה
נולד בתל אביב לנתן ולהניה קמפינסקי, הבכור מבין ארבעה אחים. למד בבית הספר הממלכתי־דתי "מוריה" בעיר, בהמשך במדרשית נעם שבפרדס חנה, ולאחר מכן בישיבת כרם ביבנה.

בילדותו נודע כילד פלא. בשנת 1964, בהיותו בן 13, יצא תקליט חזנות בכותרת "נעים הזמירות" בהוצאת הד ארצי. בשנה שלאחר מכן יצאה מהדורה שנייה מתוקנת בסטריאו, בהוצאת מקולית.

התגייס בשנת 1969 לצה"ל, ושירת בחיל הנדסה קרבית. בשנת 1973 נישא לפנינה, והתגורר בתחילה בתל אביב. לאחר מספר שנים עברו להתגורר בבני ברק.

במהלך מלחמת לבנון הראשונה גויס קמפינסקי למילואים, ונלחם בדרום לבנון.

בשלהי שנות ה-80, הצטרף קמפינסקי לאולפנת הרא"ה ברמת גן, ושימש שם מורה וסגן המנהל. בשנת 1995 מונה למנהל האולפנה, ושימש בתפקיד זה עד 2020.

קמפינסקי נחשב לחסיד מודז'יץ ומקורב לאדמו"ר רבי חיים שאול טאוב. גם נחשב מקורב לאדמו"ר מבוהוש.

## חזנות
משנת 1979 עד 2020 נהג קמפינסקי לטוס לעיר מינכן שבגרמניה לימים הנוראים, והיה שם חזן בבית הכנסת הגדול. עם התפרצות נגיף קורונה בישראל ובעולם, קמפינסקי הפסיק לטוס לגרמניה.

## הוקרה
ב-5 ביוני 2019 קיבל קמפינסקי פרס מנהל מצטיין של עיריית רמת גן, ביחד עם עוד שני מורים, ולאחר מכן קיבל פרס איש החינוך המצטיין של עיריית רמת גן.

## חיים אישיים
קמפינסקי נשוי לפנינה, בתם של ישראל וציפורה לבנון, ולהם חמישה ילדים. גיסו הוא הרב דוד לבנון, אב"ד בבית הדין הרבני באשקלון.

מתגורר בבני ברק.

## קישורים חיצוניים
* האזינו לשיר של יהושע קמפינסקי באתר סטריאו ומונו
* צוות אולפנת הרא"ה ברמת גן באתר האולפנה
* אולפנת הרא"ה ברמת גן באתר האולפנות
* 

## הערות שוליים

קטגוריה:בוגרי מדרשית נעם
קטגוריה:ראשי אולפנות
קטגוריה:ישראלים שנולדו ב-1951
קטגוריה:בוגרי ישיבת כרם ביבנה
קטגוריה:חסידי מודז'יץ
קטגוריה:בני ברק: אישים
אזור כלכלי מיוחד

**אזור כלכלי מיוחד** (באנגלית: **special economic zone**) הוא אזור שבתוכו חוקי המסחר שונים משאר חוקי המסחר במדינה בה נמצא האזור. במרבית המקרים אזורים אלה, שחלקם הם אזורי תעשייה, נמצאים בגבולות המדינה המארחת אותם, ומטרתם היא יצירת מקומות עבודה חדשים, השקעה במסחר וניהול יעיל יותר.

על מנת לעודד עסקים להקים בית עסק באזור תעשייה שכזה, מעניקות הרשויות הטבות מס, מחוקקות תקנות השקעה מיוחדות ועוד.

הקמת אזורי סחר מיוחדים על ידי המדינה המארחת, לעיתים מונעת מהרצון של אותה מדינה למשוך השקעות חוץ ישירות, אחד היתרונות הבולטים בכך היא שחברה שנמצאת באזור סחר מיוחד יכולה לייצר ולסחור בסחורות במחיר נמוך יותר מאזורים אחרים, ובכך להגדיל את היצע התחרות ברחבי העולם, עם זאת הרבה מדינות ספגו ביקורת על ניהול אזורי סחר מיוחדים, בטענה כי אזורים אלו לא שונים בהרבה ממחנות עבודה, וזאת לאור העובדה שבחלק לא קטן מהאזורים נשללות מהעובדים בה זכויות עובדים בסיסיות.

## הגדרה
ההגדרה של אזורי סחר מיוחדים נקבעת באופן אינדיבידואלי על ידי כל אחת מהמדינות בהן קיימים אזורים כאלו, על פי דו"ח מ-2008 של הבנק העולמי אזור סחר מיוחד מודרני כולל בדרך כלל "אזור מאובטח, מנוהל באופן יעיל וגם כולל מכס נפרד עם הטבות "דיוטי פרי".

## היסטוריה
אזורי סחר מיוחדים מודרניים הופיעו כבר בסוף שנות החמישים של המאה ה-20, אזור הסחר המיוחד הראשון היה בנמל התעופה שאנון שבאירלנד.

החל משנות השבעים של אותה מאה החלו לקום בזה אחר זה אזורי סחר מיוחדים, אזור הסחר הראשון בסין העממית נפתח ב-1979 על ידי דנג שיאופינג, האזור שכן בשנג'ן. באותו אזור התעשייה עודדו הרשויות הסיניות השקעות זרות ובמקביל האיצו את התיעוש באזור.

## קישורים חיצוניים

* 

## הערות שוליים

קטגוריה:אזורי תעשייה
קטגוריה:סחר בין-לאומי
אלבניה באירוויזיון הילדים

[ממוזער|240px|מישלה ראפו ב[סופיה (2015)]]
[ממוזער|150px|אפי ז'יקה ב[מינסק (2018)]]
**אלבניה נטלה חלק בתחרות [[אירוויזיון הילדים]]** כ-7 פעמים, החל מהצטרפותה ב-2012, כאשר איגזידורה ז'טה נשלחה כנציגה של אלבניה עם השיר "Kam një këngë vetëm për ju". באותה התחרות אלבניה זכתה במקום ה-12 והאחרון. אלבניה נעדרה מהתחרות שלוש פעמים: ב-2013, ב-2014 וב-2020.

## היסטוריה
בשנת 2005, רשות השידור האלבנית (RTSH) שידרה לראשונה את התחרות. ב-14 באוגוסט 2012, רשות השידור הכריזה כי אלבניה תצטרף לאירוויזיון הילדים 2012 באמסטרדם, הולנד. אלבניה בחרה את נציגה באמצעות תחרות ארצית בשם "Junior Fest Albania". אלבניה שלחה את הזמרת איגזידורה ז'טה עם השיר "Kam një këngë vetëm për ju" וזכתה במקום האחרון עם 35 נקודות.

ב-27 בספטמבר 2013, רשות השידור האלבנית הודיעה על פרישתה מאירוויזיון הילדים 2013 בשל בעיות תקציב. אלבניה נעדרה גם מהתחרות ב-2014. בשנת 2015, רשות השידור הודיעה כי הם יחזרו לתחרות. אלבניה שלחה את הזמרת מישלה ראפו עם השיר "Dambaje" וזכתה במקום החמישי עם 93 נקודות, ההישג הגבוה ביותר אליו אלבניה הגיעה בתחרות. אלבניה פרשה מאירוויזיון הילדים 2020 עקב מגפת הקורונה, אך חזרה לתחרות ב-2021 ומאז משתתפת באופן סדיר.

## המבצעים והשירים שייצגו את אלבניה באירוויזיון הילדים

## ראו גם
* אלבניה באירוויזיון
* אלבניה באירוויזיון לרוקדים צעירים
* אלבניה באירוויזיון למוזיקאים צעירים

## קישורים חיצוניים

* 

## הערות שוליים

אלבניה
קטגוריה:אלבניה: תרבות
DHL תעופה

**DHL תעופה** (באנגלית: **DHL Aviation**) היא החטיבה האווירית של חברת השילוח "DHL" (שהיא בעצמה חברת בת של דויטשה פוסט). החטיבה אחראית בחברה על שינוע ושילוח באמצעות תחבורה אווירית, החברה למעשה אינה חברת תעופה אחת, אלא מספר חברות תעופה, שנמצאות תחת בעלות משותפת או בשכירות של חברת DHL.

## תת-החברות
* **שירות התחבורה האירופי בלייפציג** היא החברה האחראית על השילוח של החברה למרבית חלקי יבשת אירופה וכן לחלקים מהמזרח התיכון, מטה החברה יושב בנמל התעופה לייפציג , שבגרמניה. החברה מפעילה צי של מטוסי בואינג וכן מספר מטוסי איירבוס.
* **DHL אייר בריטניה** היא החברה האחראית על השילוח בבריטניה, מטה החברה ממוקםבנמל התעופה מזרח המידלנדס והיא פועלת מאז שנת 2000, החברה מחזיקה בצי של מטוסי בואינג 757 וכן צי של מטוסי בואינג 767.
* **DHL אירו-אקספרס S.A** היא החברה האחראית על השילוח של החברה באמריקה המרכזית וכן באמריקה הדרומית. מטה החברה יושב בנמל התעופה הבינלאומי טוקומן שבפנמה. החברה מפעילה צי של מטוסי בואינג 767-300, מטוסי בואינג 757-200 וכן מטוסי בואינג 737-400. החברה משרתת גם מספר יעדים באיים הקריביים ובפלורידה.
* **DHL תעופה מידל איסט** היא החברה המטפלת ביעדי המזרח התיכון, מטה החברה נמצא בנמל התעופה הבינלאומי בחריין. החברה מפעילה צי של מטוסי בואינג 767.

## קישורים חיצוניים

*  

## הערות שוליים

קטגוריה:חברות תעופה למטענים
קטגוריה:חברות תעופה לפי תאגידים
א-ריאן

**א-ריאן** (בערבית: **الريان**) היא עיר שנמצאת במחוז א-ריאן, קטר. היא נחשבת כחלק מהמטרופולין של דוחה והיא העיר השנייה בגודלה בקטר אחרי דוחה.

## גאוגרפיה
העיירה ממוקמת כ-14 ק"מ מבירת קטר, דוחה.

## אקלים
הטמפרטורה הממוצעת היא 29 מעלות צלזיוס. החודש הכי חם הוא יוני (38 מעלות צלזיוס), והחודש הקר ביותר הוא ינואר (17 מעלות צלזיוס). כמות המשקעים הממוצעת היא 90 מילימטרים בשנה. חודש נובמבר הוא החודש שיש בו הכי הרבה גשם (20 מ"מ גשם), וחודש יוני הוא החודש שיש בו הכי פחות גשם (1 מ"מ גשם).

## ערים תאומות
* 

## קישורים חיצוניים

## הערות שוליים

קטגוריה:קטר: ערים
קטגוריה:מחוז א-ריאן
יהודי רוסאפה

**יהודי רוסאפה** (באנגלית: **Rusape Jews**) הוא שבט בזימבבואה המונה למעלה מ-5,000 חברים הטוענים כי הם צאצאים לעשרת השבטים. הקהילה המודרנית מתקיימת משנת 1935.

## היסטוריה
בני שבט רוסאפה מאמינים כי אבותיהם היו צאצאי יהודים שהוגלו מישראל בידי האשורים בשנת 722 לפני הספירה. בדומה לבני הלמבה אלו מאמינים כי אבותיהם הגיעו לאפריקה מחבל ארץ תימן ונדדו בה עד אשר התמקמו באזור בו הם חיים היום. בני הרוסאפה מאמינים שכל השבטים דוברי הבנטו הם במקור צאצאים של עשרת שבטיה האבודים של ישראל.

## סימנים למסיונריות יהודית
האדם שאליו מיוחסת הקמת הקהילה בתקופה המודרנית הוא ויליאם ס. קראודי, אשר הגיע לאזור אפריקה הדרומית בסוף המאה ה-19. קראודי, עבד אמריקאי אשר היה לכומר בפטיסטי, זכה להתגלות ובה סופר לו כי האפריקאים הם צאצאי השבטים האבודים של ישראל ושניתנה עליו האחריות להתחיל להחזיר את בני הגזע השחור אל חיק היהדות. במהלך פועלו הכיר קראודי את אלברט כריסטיאן וחלק עמו את אמונתו לגבי מוצאם היהודי של עמי אפריקה. כריסטיאן התמקם באפריקה הדרומית ולימד את חסידיו את מצוות וחוקי הדת.

## אמונות ומנהגים
ניתן למצוא דמיון בין מנהגי הקהילה לאופן קיום המצוות בעת העתיקה שלפני גלות אשור. דוגמת:
* בני הרוסאפה קוברים את מתיהם במערות קבורה.
* בן רוסאפה אשר אחיו הגדול מת ישא לאישה את אשת אחיו.
* בני הרוסאפה עוברים ברית מילה.
* מדי שבת מתקיימות תפילות בבית הכנסת הקהילתי.

בני הרוספה מאמינים שישו לא היה למשיח, אלא לנביא. הם מאמינים שישו לא עלה לשמיים כאמונת הנוצרים, אלא נקבר כאחד האדם. אמונתם זו גרמה לפגיעה בהכרה בהם כביהודים כשרים, היות שהיהדות אינה מקבלת הכרה כלשהי בישו. אף על פי זאת, ובדומה ליהדות שלפני גלות אשור מקיימים בני הרוסאפה מנהגים יהודיים רבים.

## הערות שוליים

קטגוריה:קבוצות הטוענות למוצא יהודי
קטגוריה:זימבבואה: דמוגרפיה
גרין הילס

**גרין הילס** (באנגלית: **Green Hills Software**) היא חברה בבעלות פרטית הבונה מערכות הפעלה וכלי פיתוח למערכות משובצות. החברה הוקמה בשנת 1982 על ידי דן אודווד (Dan O'Dowd) וקרל רוזנברג. המטה העולמי שלה נמצא בסנטה ברברה, קליפורניה.

## היסטוריה
בשנת 2008, ה-Integrity-178 RTOS של גרין הילס הייתה המערכת הראשונה שאושרה על ידי השותפות הלאומית לאבטחת מידע (NIAP), שהורכבה מהסוכנות לביטחון לאומי (NSA) והמכון הלאומי לתקנים וטכנולוגיה (NIST), לרמת אבטחת הערכה +EAL) 6).

בנובמבר 2008 הוכרז כי גרסה ממוסחרת של Integrity 178-B תהיה זמינה למכירה למגזר הפרטי על ידי Integrity Global Security, חברת בת של Green Hills Software.

ב-27 במרץ 2012 הוכרז על חוזה בין תוכנת Green Hills לבין נינטנדו. הסכם זה ייעד את MULTI כסביבת הפיתוח משולבת הרשמית עבור נינטנדו ומפתחים מורשים שלה לתכנת את ה-Wii U – קונסולת משחקי הווידאו.

ב-25 בפברואר 2014 הוכרז כי מערכת ההפעלה Integrity נבחרה על ידי Urban Aeronautics עבור AirMule.

## מוצרים נבחרים
### מערכות הפעלה זמן אמת
Integrity היא מערכת הפעלה POSIX בזמן אמת (RTOS). וריאנט של Integrity, שנקרא Integrity-178B, הוסמך ל הבטחת Common Criteria Evaluation Assurance Level או EAL, ברמת +6, "High Robustness" בנובמבר 2008. Micro Velosity (ממותג כ-*µ-velOSity*) הוא מיקרו-קרנל בזמן אמת למכשירים מוגבלי משאבים.

### מהדרים
גרין הילס מייצרת מהדרים לשפות התכנות C, C ++, Fortran ו-Ada. הם חוצי פלטפורמות, עבור מיקרו-מעבדים ב-32 ו-64 סיביות, כולל ARM, Blackfin, ColdFire, MIPS, PowerPC, SuperH, StarCore, x86, V850 ו-XScale.

### סביבות פיתוח משולבות
MULTI היא סביבת פיתוח משולבת (IDE) לשפות התכנות C, C ++, Embedded C ו-Ada, המיועדת למהנדסי מערכות משובצות.

## קישורים חיצוניים
* 

## הערות שוליים

קטגוריה:חברות תוכנה אמריקאיות
קרחון נוסיי

**קרחון נוסיי** (באנגלית: **Nosei Glacier**; בבולגרית: **ледник Носеи**) הוא קרחון באי סמית', באיי שטלנד הדרומיים, שבסמוך לאנטארקטיקה.

אורכו של הקרחון 1.3 קילומטרים.

רוחבו של הקרחון קילומטר אחד.

הקרחון זורם בתלילות רבה.

הקרחון מנקז את המדרונות הדרום-מזרחיים של רכס אימאון.

הקרחון ממוקם ממזרח לקרחון דאלגופול, מדרום-מזרח לקרחון קונגור, ומדרום-מערב לקרחון ריטייה.

הקרחון זורם לכיוון מזרח - מהאוכף שבין פסגת מזק והר כריסטי.

הקרחון נשפך אל ראשו של מפרצון פאקושה, הנפתח אל מצר בויד.

## היסטוריה
### גילוי ומיפוי הקרחון

הקרחון מופה לראשונה על ידי סוקרים בולגריים משנים 2009 ו-2017.

### מקור השם

הקרחון נקרא על שם הכפר נוסייטה (Носеите) שבצפון בולגריה.

## לקריאה נוספת

* הגאזט האנטארקטי הבולגרי 

[מרכז|ממוזער|750x750 פיקסלים|מבט על חופו הדרומי של האי סמית', מ[מצר אוסמר]]

## קישורים חיצוניים

* קרחון נוסיי באתר הגאזט האנטארקטי של ממשלת אוסטרליה
* קרחון נוסיי באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הקרחון, תוך סימון אתרים נוספים באזור באתר copernix

## הערות שוליים

נוסיי
נוסיי
אדוארד וילהלם פוזה

**אדוארד וילהלם פוזה** (בגרמנית: **Eduard Wilhelm Pose**; 9 ביולי 1812 – 14 במרץ 1878) היה צייר נוף רומנטי גרמני, קשור לבית הספר לציור בדיסלדורף.

## ביוגרפיה
אביו, לודוויג פוזה היה צייר דקורטיבי. כילד הוא ליווה אותו בעבודתו בכל רחבי ריינלנד. במהלך ביקור בטירת ריינשטיין, שם קיבל אביו עבודה מהנסיך פרידריך, הוא החליט להיות גם צייר.

בין השנים 1829 עד 1836, הוא למד באקדמיה לאמנות בדיסלדורף ולמד אצל צייר הנוף, יוהאן וילהלם שירמר בין השנים 1832–1833. רשימות הסטודנטים לסמסטר החורף 1832/1833 אישרו שיש לו כישרונות "משמעותיים", חריצות "נעימה" והתנהגות "טובה". בשנת 1831 ערך את הופעת הבכורה שלו בדיסלדורף עם "נוף קטן" שנרכש על ידי הנסיך וילהלם מפרוסיה. נופיו הראשונים תיארו את אזורי הונרוק ואייפל וזכו לציונים מצוינים.

בשנת 1836 הוא וכמה סטודנטים אחרים עזבו את האקדמיה, עקב סכסוכים עם המנהל השמרני שלה, וילהלם פרידריך שדו.

הוא נסע למינכן ומצא תפקיד באולפן של קרל רוטמן. התפרצות של כולרה הכריחה אותו לעבור לפרנקפורט ולמצוא עבודות ציור בטירת אלץ. הוא חזר למינכן בשנת 1838. זמן קצר לאחר מכן הציג את ציורו על טירת טירול בבריסל, שם הוא נרכש על ידי המלך ליאופולד הראשון.

לאחר מכן חזר לדיסלדורף. הוא גר עם אחותו ובעלה, האדריכל מקס יוזף קוסטודיס (1805–1885), ונסע עם אמנים אחרים ברחבי האזור. את השנים 45–1842 בילה באיטליה, בעיקר ברומא, שם לוח הצבעים שלו התבהר במידה ניכרת. לאחר 1845 חזר לפרנקפורט והפך לחלק מחוג האמנים המזוהה עם פיליפ פייט. בשנותיו המאוחרות היה מעורב במושבת האמנים בקרונברג על טאונוס.

הוא ואשתו, פאולין, הכירו את גוסטב קורבה במהלך ביקורו בפרנקפורט בשנת 1858. קורבה השתמש בה כמודל לציורו "גברת מפרנקפורט".

פוזה נחשב לאחד מציירי הנוף החשובים ביותר של בית הספר בדיסלדורף. עד מותו נותר פוזה מחויב לסגנון הקומפוזיציה המושרש ברומנטיקה, שהתבסס על קרל פרידריך לסינג ויוהאן וילהלם שירמר. הוא הכין את תמונותיו באמצעות מחקרים מדוקדקים של הטבע.

## גלריה

File:Eduard Wilhelm Pose - Landschaft bei Albano - 2821 - Staatliche Kunsthalle Karlsruhe.jpg

File:Eduard Wilhelm Pose - Ahrtal.jpg

File:Pose Morgenbachtal.jpeg

File:Pose Sorrent.jpg

File:Pose Wildbad.jpeg

File:Eduard Wilhelm Pose - Blick auf den Hohen Göll,1837.jpg

File:Pose-Campagna.jpg

## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1812
קטגוריה:גרמנים שנפטרו ב-1878
מערב פינמרק

**מערב פינמרק** (; נקרא גם **וסט-פינמרק**) הוא מחוז הכולל את חלקה המערבי של מחוז פינמרק שבנורווגיה. באזור נמצא פיורד פורסנגר וחצי האי פורסנגר, אלטה ואת האיים בלופבהט.

מערב פינמרק מונה בסך הכל 39,468 תושבים (נכון ל-1 ביולי 2007) ושטחו הוא 14,014 קמ"ר. במחוז יש 8 נפות: אלטה, לופה, הסוויק, המרפסט, קוואלסונד, מאסוי, נורדקאפ ופורסנגר. נפות אלו הקימו שיתוף פעולה בין עירוני במועצה האזורית למערב פינמרק, למעט פורסנגר, שבמקום זאת בחרה לשתף פעולה עם שתי הנפות במישור פינמרק במועצה אזורית נפרדת למרכז פינמרק. שלוש העיירות ברובע הן אלטה, המרפסט והוננגסוואג.

## ראו גם

* פינמרק
* מזרח פינמרק
* טרומס ופינמרק

קטגוריה:נורווגיה: גאוגרפיה
מזרח פינמרק

**מזרח-פינמרק** (; נקרא גם אוסט-פינמרק) הוא חבל ארץ היסטורי במחוז טרומס ופינמרק בנורווגיה. מזרח פינמרק משתרע על שטח של 18,738 קמ"ר (7,235 מ"ר) מהגבול עם רוסיה במזרח ועד חצי האי סוורהולט במערב. המחוז כולל את תשע העיריות ברלבווג, באטספיורד, גמוויק, לבסבי, נסבי, סור-וארנגר, טאנה, ואדסו, ורדו. המחוז כולל את כל חצי האי ורנגר וחצי האי נורדקין כמו גם את האזורים המקיפים את לקספיורדן, טנאפיורדן וורנגרפיורדן. 

## ראו גם
* מערב פינמרק
* פינמרק
* טרומס ופינמרק

## הערות שוליים

קטגוריה:נורווגיה: גאוגרפיה
קטגוריה:נורווגיה: חבלי ארץ היסטוריים
הר פסגה (איי שטלנד הדרומיים)

ממוזער|250x250 פיקסלים|מפת האי סמית'. הר פסגה מצוי בשמאל הרביע הראשון מימין, בשורה העליונה של רביעי המפה
**הר פסגה** (באנגלית: **Mount Pisgah**) הוא הר בצפון-מרכז רכס אימאון, באי סמית', באיי שטלנד הדרומיים, שבסמוך לאנטארקטיקה.

גובהו של ההר 1,860 מטרים מעל פני הים; והוא ההר ה-1,359 בגובהו באנטארקטיקה.

הר פסגה מתנשא לגובה של 485 מטרים מעל סביבתו.

אוכף בשם אוכף קוסטנץ מחבר הר פסגה לבין פסגת דרינוב, שמדרום-מערב להר פסגה.

הר פסגה ממוקם 7.64 קילומטרים צפונית-מזרחית להר פוסטר; 1.85 קילומטרים צפונית-מזרחית לפסגת דרינוב; 3.9 קילומטרים דרומית-מזרחית לנקודת גרגורי; ו-1.1 קילומטרים מערבית לפסגת מזק.

## היסטוריה
### גילוי ומיפוי ההר

האי סמית' מופה לראשונה על ידי צידי כלבי ים בשנות ה-20 של המאה ה-19.

### מקור השם

במראה מרחוק, פסגות האי סמית' העניקו לאי מראה של מזלג (באותה עת חשבו שלהר פוסטר שלוש פסגות, שהר פסגה הוא אחת מהן).

ציידי כלבי הים שראו את האי, קראו לאי כולו "הר פסגה" על שמו של הר פסגה, שבסמוך לעיירה דרהאם שבמדינת קונטיקט, שבארצות הברית, אשר לו פסגה כפולה.

לימים נותר השם לפסגה זו בלבד, והאי, כמו גם רכס אימאון קיבלו שם אחר.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=gooNAQAAIAAJ&pg=PA105&lpg=PA105&dq=%22Mount+Pisgah%22+Antarctica&source=bl&ots=h8noB6eh_V&sig=ACfU3U1Ietmcw84giunylU0GZv7c9UtpFA&hl=en&sa=X&ved=2ahUKEwjCsoWO0LTuAhXlsnEKHXziBAYQ6AEwEXoECBIQAg#v=onepage&q=%22Mount%20Pisgah%22%20Antarctica&f=false Sailing Directions for Antarctica: Including the Off-lying Islands South of Latitude 60°]**, P 105

[מרכז|ממוזער|700x700 פיקסלים|הצד הדרום מזרחי של האי סמית', מבט מ[מצר אוסמר]]

## קישורים חיצוניים
* הר פסגה באתר הסקר הגאולוגי של ארצות הברית
* הר פסגה באתר הגאזט האנטארקטי המשווה SCAR של ממשלת אוסטרליה
* הר פסגה באתר peakbagger
* הר פסגה באתר peakery (מרחקים לאתרים סמוכים)
* תצלום לוויין של אזור ההר, תוך סימון אתרים נוספים באזור באתר copernix

## הערות שוליים

פסגה
קוניאר

**קוניאר** (בהונגרית: **Konyár**) הוא כפר בהונגריה במחוז היידו-ביהר שבנפת דרצ'קה.

## מיקום
קוניאר שוכנת 30 ק"מ דרומה מדברצן, באזור צפון המישור הגדול. ניתן להגיע אליו ברכבת בקו הרכבת דברצן – שאראנד – נאג'קרקי.

## היסטוריה
קוניאר היה רכושו עתיק של "חמולת צ'ירה" שמושבם היה בכפר אלמושד הסמוך. במאה ה-16 הבעלים היו גם משפחות באצ'ו, קאלאי וצ'אקי. בשנת 1605 קיבל היישוב תעודת שחרור מאישטוואן בוצ'קאי. בין השנים 1660–1690, הכפר סבל מאוד מהטורקים. בשנת 1745 היה בעל האחוזה של אדמות היישוב משפחת הנסיך אסטרהאזי.

בגבול היישוב עובר מה שנקרא "תעלת השטן" (עד העשור האחרון של המאה הרביעית, התעלה היוותה קו הגנה מתקדם עבור הרומאים (לימס סארמאטיה) והגן על שלום האימפריה הרומית מפני התקפות של עמים ברברים שפלשו בנדידת העמים).

## יהודים במקום
יהודים התיישבו בקוניאר באמצע המאה ה-19. רובם היו חנוונים ורוכלים. הקהילה התארגנה ב-1840, עם ייסוד החברה קדישא המקומית. בעקבות קונגרס יהודי הונגריה (סוף 1868 ראשית 1869) והקרע ביהדות הונגריה הצטרפה הקהילה לזרם האורתודוקסי. בית הכנסת נבנה ב-1900. במקום היו גם "חדר", "תלמוד תורה" ומקווה.

ב-1919, בעת הרפובליקה הסובייטית ההונגרית, נאסרו עשירי הקהילה והושמו במחנה הסגר. בתקופת "הטרור הלבן" (1919–1921), הכו בריונים את היהודים שנחשדו בסיוע לקומוניסטים. בשנת 1930 מנתה הקהילה 80 נפש.

### תקופת השואה
מעמדם וזכויותיהם של יהודי הונגריה הוגבלו עוד לפני פרוץ מלחמת העולם השנייה (ספטמבר 1939), כשממשלת הונגריה הפרו-גרמנית חוקקה משנת 1938 את "החוקים היהודיים", חוקי אפליה שהגבילו את היהודים חברתית וכלכלית. פרנסתם של יהודי קוניאר נפגעה קשות (במיוחד החוק היהודי השני והחוק היהודי השלישי).

ב-1941 גויסו 15 גברים מהכפר לשרות העבודה (עבודות כפייה לגברים יהודים במסגרת שרות עזר לצבא ההונגרי, שלחם לצד גרמניה בחזית המזרחית). הם נשלחו לחזית אוקראינה, שם נספו רבים בשדות מוקשים.

במרץ 1944, מיד לאחר כניסת הצבא הגרמני להונגריה (מבצע מרגרטה), נאסר על היהודים לצאת מבתיהם, ורכושם הוחרם על ידי השלטונות. בסוף מאי הועברו יהודי קוניאר לגיטו שהוקם באוראדיה (בהונגרית: נאג'ווארד), ובסוף יוני נשלחו לאושוויץ.

לאחר המלחמה חזרו לקוניאר רק יהודים ספורים ששרדו, חיי הקהילה לא התחדשו והם עלו תוך זמן קצר לישראל. את שני ספרי התורה שנשתמרו במקום מסרו לקהילת בודפשט.

## אתרים בעלי חשיבות
* כנסייה קלוויניסטית שנבנתה במאה ה-18. הכנסייה שופצה בשנת 2006 בתמיכת האיחוד האירופי.
* ממזרח ליישוב, נמצאת תעלת צ'רס, הידועה גם בשם תעלת השטן, שנבנתה על ידי הסרמטים בין השנים 324 לבין 337, והיא מקיפה להגנה את המישור ההונגרי הגדול (אלפלד).

## ילידים ידועים
* אלפרד טיבור (נולד במקום ב-10 בפברואר 1920) – פסל יהודי-הונגרי-אמריקאי.

## לקריאה נוספת
* קוניאר בפנקס הקהילות הונגריה, עמוד 486-487
* קונ'אר, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 371. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
לופהאווה

**לופהאווה** () הוא קטע של ים פתוח לאורך גבול מחוז טרומס ופינמרק בנורווגיה. רוחבו הוא כ-70 ק"מ (43 מייל), והוא משתרע בין האי הגדול סורויה בפינמרק לבין האיים ארנויה ונורד-פוילייה בטרומס. פיורד קוואננגן מתחבר אליו מדרום. מצר פוגלויסונד מתחבר אליו ממערב.

הטמפרטורה הממוצעת היא 1 מעלות צלזיוס. החודש הכי חם הוא אוגוסט (10 מעלות צלזיוס), והחודש הקר ביותר הוא פברואר ( מעלות צלזיוס).

## הערות שוליים

קטגוריה:נורווגיה: גופי מים
קרל רוטמן

**קרל אנטון יוזף רוטמן** (בגרמנית: **Carl Anton Joseph Rottmann**; 11 בינואר 1797 – 7 ביולי 1850) היה צייר נוף גרמני והמפורסם ביותר במשפחת הציירים רוטמן. רוטמן השתייך לחוג האמנים סביב לודוויג הראשון מבוואריה, שהזמין ציורי נוף גדולים אך ורק ממנו. הוא ידוע בעיקר בזכות נופים מיתיים והרואיים.

## ביוגרפיה
רוטמן נולד בהיידלברג ב־11 בינואר 1797. שם קיבל את שיעורי הרישום הראשונים מאביו, , שלימד רישום באוניברסיטה בהיידלברג. הוא התגבש בעיקר באמצעות חקר הטבע ויצירות מופת גדולות. בתקופה האמנותית הראשונה שלו הוא צייר תופעות אטמוספיריות. לאחר שהתבלט עם הציור של היידלברג בשקיעה (צבע מים) וטירת אלץ, התיישב במינכן בשנת 1822 והתמסר לנוף בוואריה. כאן החלה תקופתו השנייה, ובשנת 1824 התחתן עם פרידריקה, בתו של דודו, פרידריך לודוויג פון סקל, ששימש כעובד בחצר המלכות.

באמצעות קשר זה הוא הכיר את המלך לודוויג הראשון מבוואריה, שבשנת 1826/27 מימן את מסעותיו באיטליה במטרה להרחיב את הרפרטואר שלו, שעד אז היה מורכב אך ורק מנופים גרמניים. באיטליה, רוטמן עשה רישומים עבור 28 הנופים האיטלקיים בפרסקו אותם הוזמן לצייר במינכן.

מחזור הציורים האטלקי שהושלם בשנת 1833, נתן ביטוי חזותי לבריתו של לודוויג עם איטליה, והעלה את ז'אנר ציור הנוף לשיא כמו ציור ההיסטוריה - הנושא המועדף עם העמלות הגדולות האחרות של המלך לציור מונומנטלי. לרוע המזל הפרסקו התדרדר בהשפעות מזג האויר. התוכניות עבורם נמצאים בגלריה בדרמשטאדט.

בשנת 1834 נסע רוטמן ליוון כדי להתכונן להזמנה של לודוויג למחזור ציור שני. כאן התחילה התקופה השלישית שלו - 23 הנופים הגדולים שהותקנו בסופו של דבר במוזיאון ניו פינאקוטק במינכן שנבנה בעת ההיא, שם הם קיבלו אולם משלהם.

קרל רוטמן נפטר ב־7 ביולי 1850 במינכן, בן 53 מסיבות שלא פורסמו. הוא קבור באלטר סודריפהוף במינכן.

## גלריה

File:'Dachstein' by Carl Rottmann, 1839, Pushkin Museum.JPG

File:Carl Anton Joseph Rottmann - Cefalu - WGA20149.jpg

File:Carl Rottmann - Delos - G 4 - Lenbachhaus.jpg

File:Carl Rottmann - Olympia - 2246 - Österreichische Galerie Belvedere.jpg

File:Carl Rottmann - Ruine einer Kapelle in der Nähe eines Flusses bei aufgehendem Mond.jpg

File:Heidelberger Schloss von Carl Rottmann 1815.jpg

File:Leipzig, Museum der bildenden Künste, Carl Rottmann, griechische Landschaft.JPG

File:Carl-rottman-1828bis.jpg

## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1797
קטגוריה:גרמנים שנפטרו ב-1850
אולי בעולם אחר

**אולי בעולם אחר** הוא סינגל של הזמרת הישראלית זהבה בן, אשר יצא לאור ב-5 בינואר 2021, כסינגל מתוך אלבום עתידי, על ידי חברת התקליטים הליקון. השיר נכתב על ידי נעם חורב, הולחן על ידי אלון פרץ והופק על ידי גיא דאן.

## רקע וכתיבה
השיר תואר על ידי ישראל היום כ"בלדה ים-תיכונית", ונאמר כי לשיר שני תפקידים, תוך שהתפקיד הראשון הוא "להציג את יכולותיה הווקאליות העדיין מרשימות של אחת מכוכבות הזמר המזרחי הוותיקות בארץ" והתפקיד השני הוא "לרגש". מילות השיר תוארו כ"טקסט פוסט פרידה קטן ויפה על שברי אהבה קטנים".

השיר יצא לאור במהלך השתתפותה של בן בעונה ה-11 של תוכנית המציאות האח הגדול.

## וידאו קליפ
הווידאו קליפ שיצא עבור השיר פורסם באתר יוטיוב בסמוך לצאת הסינגל עצמו ובוים על ידי לירן סגל.

## הצלחה
השיר הגיע לראשונה למקום ה-20 במצעד השבועי של מדיה פורסט, תוך שצבר כ-43 השמעות בתחנות הרדיו בישראל. שבועיים לאחר מכן, הגיע השיר למקום הראשון, עם 128 השמעות. השיר הוא שירה הראשון של בן שהגיע להישג זה מזה 7 שנים; ב-4 באוגוסט 2013 הגיע השיר "קול העולם" בדואט עם מרגלית צנעני למקום הראשון במצעד.

## ביקורת
עמי פרידמן מישראל היום אמר על השיר כי "אם בפזמון היא נשמעת כמו גרסתה הקלאסית והמסלסלת, בבתים אפשר לשמוע אפילו ניסיוניות", וטען כי "כמו העכשוויות שבכוכבות הפופ, גם זהבה יודעת לירות שורות בקצב" וכי "למען האמת, היא עושה זאת לא רע בכלל". לעומת זאת, דודי פטימר העניק לשיר ביקורת מעורבת, באומרו כי "היא אמנם מגישה ברגש ובקול מלטף את הטקסט המצוין שזוכה ללחן טוב, אך חסרה בשיר האנרגיה, חסר הפלפל וחסרה פשוט התשוקה שלעיתים מאפיינים את בן בשיריה", והוסיף כי "השיר קליט וטוב, אבל לא בעל סיכוי רב להישמר בתודעה הקצרה כי הוא לא מבושל מספיק לדעתי והשבלוניות שבו היא בעוכריו". באתר פרוגי, נאמר כי " השיר בהחלט מצוין, ואת זהבה אהבנו מאוד עוד לפני, אז היום אנחנו כבר לגמרי מאוהבים! מקווים שכאשר היא תצא מהבית, היא תקרא את הכתבה הזו, ותדע ששמחנו על ההזדמנות להכיר את האישיות האמיתית והאותנטית של זהבה, ולא רק את של זהבה בן".

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי זהבה בן
קטגוריה:שירים בעברית
קטגוריה:שירים על פסנתרים
קטגוריה:בלדות פופ
קטגוריה:סינגלים שהגיעו למקום הראשון במצעד העברי של מדיה פורסט
נאג'אצ'ד

**נָאגְ'אֶצֶ'ד** (בהונגרית: **Nagyecsed**) היא עיר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה גם בנאג'אצ'ד מספר התושבים נמצא בירידה. כך, בשנת 1990 היה מספר התושבים 7,109 ובשנת 2022 רק 5,984 תושבים.

## יהודי נאג'אצ'ד
יהודים התיישבו בנאג'אצ'ד בסוף המאה ה-18, רובם עסקו במסחר ובחקלאות ומיעוטם היו בעלי מלאכה.

בעקבות קונגרס יהודי הונגריה הצטרפה הקהילה לזרם הקהילות האורתודוקסיות. היו בה חברה קדישא, בית כנסת, בית עלמין, מוסדות צדקה וחינוך.

בתקופת הטרור הלבן נפגעו יהודי המקום מכנופיות של בריונים וכמה מהיהודים נכלאו במחנה הסגר.

אחרי פרוץ מלחמת העולם השנייה בקיץ 1941 גויסו 120 גברים מהקהילה ונשלחו לחזית אוקראינה, שם לחמו ההונגרים לצד הגרמנים, רובם ניספו.

במרץ 1944, עם כניסת הצבא הגרמני להונגריה, נאסר על יהודי הכפר ליצור כל קשר עם התושבים. הם הורשו לצאת מבתיהם רק לשעה אחת לקניית מזון. מיד לאחר הפסח, רוכזו היהודים בבית הכנסת וכעבור יומיים הועברו לגטו במאטסלקה משם שולחו למחנה ההשמדה אושוויץ.

אחרי המלחמה חזרו לעיירה ניצולים מעטים. בעזרת הג'וינט הם שיפצו את בניין בית הכנסת ואת בית העלמין וחיי הקהילה נתחדשו. אחרי הקמת מדינת ישראל החליטו רוב יהודי נאג'אצ'ד לעלות לישראל. הם מכרו את בניין "תלמוד תורה" ואת המגרש שנועד לבניית בית כנסת חדש ובמחירם מימנו את עלייתם ארצה. בשנת 1963 נותרו במקום רק שלוש משפחות יהודיות והקהילה בוטלה רשמית.

## לקריאה נוספת
* פנקס הקהילות הונגריה, עמוד 366–367
* נאג'-אצ'אד (נאדי-עטשעד), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 235. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

*  
* 
*

## הערות שוליים

קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
משה מרי

**משה מרי** (נולד ב-1972) הוא מנכ"ל טבע נאות. בעבר שימש כיו"ר נספרסו ישראל, משנת 2022, לאחר שכיהן כמנכ"ל החברה במשך 13 שנים.

## ביוגרפיה
משה מרי נולד למשפחה מרובת ילדים לאב ששירת בצה״ל.
מרי הוא בעל תואר שני במנהל עסקים מהקריה האקדמית אונו.

בתחילת שנות ה-2000, כיהן מרי כמנכ"ל אוברסיז טובאקו בע"מ, חברת בת של חברת הטבק האמריקאית, תאגיד בינלאומי העוסק בייצור ושיווק סיגריות.

מרי משתתף בפרויקטים העוסקים במנטורינג לתפקידי ניהול בכירים עבור סטודנטים לתואר ראשון.
הוא מתנדב כחבר ועד מנהל בעמותת אימג'ן לשילוב בעלי מוגבלויות באמצעות מוזיקה.
מרי נשוי לטלי, אב לעמית ונועה, מתגורר בהוד השרון ועוסק כתחביב במוזיקה, מנגן על תופים וסקסופון.

## בנספרסו
משנת 2022, מכהן מרי כיו"ר נספרסו ישראל, לאחר שכיהן במשך 13 שנים כמנכ"ל החברה.

ב-2009 יובאו לישראל מכונות קפה עם קפסולות לצריכה ביתית בהיקף של 5.5 מיליון דולר. ב-2010 הסכום קפץ ל-11.7 מיליון דולר ושנת 2011 הסתיימה עם היקף יבוא בסכום של כ-18 מיליון דולר. שיעור החדירה בישראל הוא 15% בלבד ממשקי הבית נכון ל-2011 והצפי הוא כי אחוז החדירה ימשיך לצמוח ויתקרב לאחוז החדירה באירופה העומד על למעלה מ-50%. ביולי 2012 נבחר כאיש השיווק של איגוד השיווק הישראלי.

מרי הוביל מהלכים בחברה לניצול יעיל יותר של חומרי גלם ושיפור הקיימות והקים מערך לאיסוף הקפסולות ואסטרטגיה לניצול הקפסולות הממוחזרות, שכולל שיתוף הפעולה עם יקב הרי גליל, שלו חברת נספרסו התחילה להעביר את הקפה הממוחזר לשימוש כקומפוסט.

## בטבע נאות
החל מ-2021, מכהן מרי כמנכ"ל בינלאומי של חברת טבע נאות.

## קישורים חיצוניים
* 
* 
* 
* 
* 
* 
* 
* 
* 
* 
* 
* 
* 
* 
* 

## הערות שוליים

קטגוריה:בוגרי הקריה האקדמית אונו
קטגוריה:בוגרי הקריה האקדמית אונו: מנהל עסקים
קטגוריה:דירקטורים ישראלים
קטגוריה:יזמים ישראלים
קטגוריה:מנכ"לים ישראלים
קטגוריה:אנשי עסקים ישראלים
קטגוריה:הוד השרון: אישים
קטגוריה:ישראלים שנולדו ב-1972
דוטר (זמרת)

ממוזער|250px|דוטר במלודיפסטיבלן 2022
ממוזער|250px|דוטר במלודיפסטיבלן 2018
**יוהאנה מריה יאנסון** (בשוודית: **Johanna Maria Jansson**; נולדה ב-10 ביוני 1987), ידועה בשם הבמה שלה **דוטר**, היא זמרת-יוצרת שוודית. היא הגיעה למקום השני במלודיפסטיבלן 2020 בהפרש של נקודה מהשיר הזוכה.

## קורות חייה
דוטר נולדה ב-10 ביוני 1987 בעיר ארביקה במערב שוודיה. לאחר מכן, היא ומשפחתו עברו לסטוקהולם. בסטוקהולם, דוטר החלה ללמוד בבית הספר למוזיקה "קולטוראמה", שם בחרה את שם הבמה שלה "דוטר". דוטר הושפעה מג'פרסון איירפליין, ג'וני מיטשל, פירסט אייד קיט ופלורנס אנד דה משין.

## קריירה
בשנת 2014, דוטר הוציאה לאור את סינגל הבכורה שלה, "My Flower". בשנת 2017, דוטר כתבה את השיר "A Million Years" שהשתתף בקדם השוודי לאירוויזיון 2017 בביצוע מרייט. בגמר, השיר זכה במקום הרביעי עם 99 נקודות. בשנת 2018, דוטר השתתפה במלודיפסטיבלן לאירוויזיון 2018 עם השיר "Cry". אף על פי שדוטר הייתה הזוכה הפוטנציאלית של הקדם, היא לא העפילה לגמר והודחה מהתחרות. בשנת 2019, דוטר כתבה את השיר "Victorious" שהשתתף במלודיפסטיבלן 2019 בביצוע לינה הדלונד. בגמר, השיר זכה במקום ה-11 עם 40 נקודות. בנוסף, דוטר הופיעה יחד עם הזמר מונס סלמרלוב בחצי הגמר השני של התחרות. דוטר חזרה לקדם בשנת 2020 עם השיר "Bulletproof". היא השתתפה ברבע הגמר השני והעפילה לגמר הגדול. בגמר, היא זכתה במקום השני עם 136 נקודות, נקודה אחת פחות מהזוכות The Mamas. ב-13 במרץ 2021, דוטר הגיעה למקום הרביעי בקדם השוודי לאירוויזיון 2021 עם השיר "Little Tot". בשנת 2024 חזרה לקדם האירוויזיון עם השיר "It's Not Easy to Write a Love Song", איתו הגיעה למקום ה-12 והאחרון בגמר.

## דיסקוגרפיה

## קישורים חיצוניים

* 

## הערות שוליים

קטגוריה:זמרות-יוצרות שוודיות
קטגוריה:זמרות פופ שוודיות
קטגוריה:אמנים הידועים בשם במה
קטגוריה:משתתפי מלודיפסטיבלן 2018
קטגוריה:משתתפי מלודיפסטיבלן 2020
קטגוריה:משתתפי מלודיפסטיבלן 2021
קטגוריה:משתתפי מלודיפסטיבלן 2024
קטגוריה:שוודיות שנולדו ב-1987
קטגוריה:שוודים שנולדו ב-1987
מויסיי

**מויסיי** (ברומנית: **Moisei** או **Moiseu**, מויסֵאוּ; בהונגרית: **Majszin**, מאיסין; ביידיש: **מאסיף**, **מאסיב** או **מאסיעב**) הוא כפר במחוז מרמורש שבצפון רומניה, באזור ההיסטורי טרנסילבניה. במויסיי התקיימה קהילה יהודית עד השואה. מקור שמו בצורה הרומנית של שמו של משה.

## גאוגרפיה ואקלים
מויסיי ממוקמת בין בורשה לווישאו דה סוס, כ-45 ק"מ דרומית-מזרחית לסיגט.

הכפר נבנה על גדות נהר וישאו  בהרי מרמורש  ולמרגלות הרי רודנה  שבקרפטיים המזרחיים.

הטמפרטורה הממוצעת במויסיי היא כ-6°. כאשר בשנות ה-50 של המאה ה-20 נרשמו טמפרטורות שיא של 39° בקיץ ו-31° מתחת לאפס בחורף.

## היסטוריה
עדות ראשונה לקיומה של מויסיי קיימת משנת 1213.

בשנת 1672 הוקם מחדש מנזר סמוך לכפר שהוקם כבר בראשית אותה מאה. המנזר היה שלוחה של מנזר פוטנה. מדי שנה, המנזר מהווה מוקד משיכה לצליינים בחג עליית מרים, ותהלוכות ססגוניות יוצאות אליו מיישובי האזור.

ככל אזור מרמורש, השתייך הכפר לממלכת הונגריה במשך מאות שנים. לאחר מלחמת העולם הראשונה, הועבר האזור לידי רומניה במסגרת חוזה ורסאי. תכתיב וינה מ-1940 החזיר את האזור לידי הונגריה.

ב-14 באוקטובר 1944 טבחו חיילים הונגרים שעברו במויסיי בנסיגתם מפני הצבא האדום
בכ-30 רומנים במויסיי, ושרפו כ-200 בתים. אנדרטה לחללי הטבח הוקמה במקום.

לאחר מלחמת העולם השנייה הוחזר האזור לשליטה רומנית, עד ימינו.

## הקהילה היהודית
יהודים מגליציה החלו להתיישב במויסיי החל מסוף המאה ה-18, והתפרנסו מחקלאות, מסחר, טחנות קמח ותעשיית העץ.

בראשית דרכה, הקהילה הייתה מסונפת מבחינה ארגונית לקהילת וישאו דה סוס. ב-1897 (ה'תרנ"ז) החליטו יהודי מויסיי להתנתק מקהילת וישאו דה סוס ולייסד קהילה עצמאית, והפסיקו לשלם את מסי הקהילה לווישאו דה סוס. מאורע זה גרם לסכסוך חריף בין שתי הקהילות, שהגיע עד לבית המשפט. ב-1899 הפעילה קהילת וישאו דה סוס את ההוצאה לפועל על קהילת מויסיי, וספרי התורה של מויסיי הוחרמו. בהמשך השלימו הקהילות, ועם השנים המתיחות שככה.

בשנת 1941 מנתה הקהילה 1,069 נפש. במהלך מלחמת העולם השנייה, בשנת 1942, נלקחו כל הגברים בגילאי 20–42 לעבודות כפייה באוקראינה, ונספו שם. באפריל 1944 נשלחו היהודים שנותרו בכפר לגטו בווישאו דה סוס, ומשם גורשו לאושוויץ.
מעט ניצולים חזרו למויסיי אחרי המלחמה, אך הם עזבו את הכפר לאחר זמן קצר.

### אישים
לאחר ייסוד הקהילה העצמאית במויסיי בשנת 1897, התמנה הרב חיים אלתר דאכנר. בשנת 1902 עבר לכהן כרבה של סירט.

בסביבות שנת 1905 התמנה הרב יצחק מאיר וידמאן. נפטר בסביבות שנת 1940, ותחתיו מונה למורה צדק הרב יצחק בק, שנספה בשואה.

בין ילידי מויסיי היו רבי אליעזר פיש - האדמו"ר מביקסאד; חבר הכנסת שלמה יעקב גרוס; הרב אברהם חיים איינהורן מצפת; הרב יוסף אריה פיש, דיין ומורה צדק בארד ובהיידושאמשון; ור' צבי הירש רוזנברג.

### דמוגרפיה

## לקריאה נוספת
* שלמה יעקב גרוס, **[https://hebrewbooks.org/pdfpager.aspx?req=51115&st=דאכנר&pgnum=354&hilite=663fb6b4-b698-4522-88e4-646a50ad6d00 מאסיף]**, בתוך: שלמה יעקב גרוס ויצחק יוסף כהן (עורכים), "ספר מארמארוש" עמ' 164 - 177.
* שלמה שפיצר, **קהילות הונגריה**, מכון ירושלים ה'תשס"ט, עמ' 211.

## קישורים חיצוניים

* 
* ה. מ. זהבי, בין הקרפטים הרוסיים, הארץ, 31 באוקטובר 1932.
* 

## הערות שוליים

קטגוריה:רומניה: כפרים
קטגוריה:מרמורש
קטגוריה:קהילות יהודיות שהושמדו בשואה